लंबे समय तक मानसिक समाधान का उपयोग करना लंबे समय तक चलने वाले शारीरिक उपाय आजमाए
मानसिक रूप से पूर्ण  (माइन्डफुलनेस) का मतलब है कि आप मौजूद क्षण में रहें न की हर समय गुज़रे समय या भविष्य के बारे में सोचते रहें, यह दोनों ऐसी बातें हैं जो आपको अपने जीवन से प्रेम और खुश रहने नहीं देगी।  मानसिक रूप से पूर्ण (माइन्डफुलनेस) होकर किसी एक कार्य को करें। जैसे भोजन खाने या बैठ कर अपना होम-वर्क करने जैसे आसान कार्य आप कर सकते हैं। खाना खाते समय अपने भोजन के स्वाद और उसके बनावट को देखें। क्या वह कुरकुरा है? क्या वह मिर्च वाला है? या क्या वह नमकीन है? यह सोच कर न चलें कि वह बहुत ज़्यादा तीखा या स्वाद में अच्छा नहीं है, क्योंकि ऐसा करने से आप सकारात्मक सोच रखने के बदले उस भोजन को नकारात्मक रूप से देखने लगेंगे। हर दिन अपने लिए 20 मिनट निकालें और मानसिक पूर्णता से साँस लें। 4 तक गिनती करने के साथ-साथ साँस अन्दर खींचे, फिर 6 तक गिनती करके साँस छोड़ें। जैसे-जैसे आप गहरी साँसें लें वैसे-वैसे अपने पेट को फूलता और कम होता देखें। यदि आपका ध्यान हटने लगे तो उसे फिर से गिनती पर वापस लाएँ। 5 मिनट के लिए ब्रेक लें। यदि आपकी कक्षा या काम के बीच थोड़ा खाली समय है तो अपने फोन या इ-मेल देखने के बदले थोड़ी देर खिड़की से बाहर देखें। देखें की बाहर का नजारा कैसा है, बाहर मौसम का क्या हाल है और बादलों का रंग क्या है। ऐसा करते समय किसी भी बात को अच्छा या बुरा न कहें, बस यूँ ही देखते रहें। आभारी बनने और कृतज्ञता का अभ्यास करने का मतलब है कि जो कुछ भी आपकी जिन्दगी में आज तक हुआ उसकी आप सराहना करते हैं, आप हर काम में अपनी मर्जी नहीं करते हैं और अपने अनुभवों को महत्व देते हैं। कृतज्ञ बनने से आप अपने और अपने जीवन के बारे में अच्छा महसूस करते हैं और यह आपको खुश रहने में भी मदद करता है।  एक आभार पत्रिका बनाए, जिसमें उन बातों का उल्लेख करें जिसके लिए आप आभारी है (जैसे रहने के लिए घर, खाने के लिए रोटी और अपना स्वास्थ्य), उन लोगों का भी उल्लेख करें जिनके आप आभारी है और जिनकी नेकी का आपने अनुभव किया है। छोटी-छोटी बातों को देखें। यह छोटी-छोटी बातें आपके जीवन को आसान या कठिन बना सकती है। ऐसी बातों पर अपना ध्यान दें, जैसे, एक सर्दी के दिन पहनी गई जैकेट की गर्माहट, एक स्वादिष्ट कप-केक को खाने का अनुभव या किसी से आपके लिए की गई तारीफ। उन लम्हों के बारे में बात करें जिनके लिए आप आभारी है। अपने किसी विश्वसनीय परिवार के सदस्य, दोस्त या थैरपिस्ट से इस बारे में बात करें। ऐसा करने से आपको उन दिनों के अच्छे लम्हों को याद करने में मदद मिलेगी और जीवन में आई कठिनाइयों से आपका हट जाएगा। आप बड़े और लम्बे समय तक चलने वाले लक्ष्यों की ओर भी कार्य कर सकते हैं परन्तु ध्यान रहे कि आप अपने लिए  छोटे और जल्दी प्राप्त होने वाले लक्ष्यों को रखें। ऐसा करने से आप निपुण महसूस करेंगे और आपको याद आएगा कि आप भी कुछ कर सकते हैं!  अपने घर या कमरे को महीने में एक बार साफ करने का लक्ष्य बनाएँ। आप काम करते समय गीत लगाकर और साथ में गीत गा सकते हैं और जब आपका काम समाप्त हो जाए तो आपको अपने लक्ष्य को पूरा करने की संतुष्टि मिलेगी और साफ-सुथरा महसूस होगा। यदि आप उस लक्ष्य को समय पर पूरा नहीं कर पाये तो इस बात से चिंतित होकर अपने आप को सज़ा न दें। इसके बदले अपने आप से पूछें कि इस अनुभव से आपने क्या सीखा और आप अगली बार अपने लक्ष्य को पूरा करने के लिए आप क्या नया करेंगे। इस कार्य को असफलता की दृष्टि से नहीं बल्कि कुछ सीखने का अनुभव मान कर चलने से अपने आप को ज़्यादा उपयोगी और खुश रखने में मदद मिलेगी। नकारात्मक सोच आपके शरीर और दिमाग दोनों के लिए हानिकारक है और यह आपके नजरिये को भी बदल देते हैं। नकारात्मक ख्याल आना सामान्य बात है, परन्तु उन ख्यालों के साथ जीना स्वास्थ्य के लिए ठीक नहीं है। यदि आप अपने जीवन से प्रेम करना चाहते हैं तो  नकारात्मक सोच के बदले अपनी सकारात्मक सोच पर ध्यान दें।  अपने नकारात्मक ख्यालों को ज़्यादा देर अपने पास भटकने न दें। जब वह आपके दिमाग में आते हैं तो उन्हें बस एक बार स्वीकार करें और फिर उसे अपने दिल दिमाग से निकाल दें। उदाहरण के लिए, यदि आपके दिमाग ख्याल आता है कि, "मै बदसूरत हूँ", तो अपने आप से पूछें, "मेरे मन में ख्याल आया है कि मैं बदसूरत हूँ, क्या यह ख्याल उपयोगी है?" नहीं, और फिर उसे अपने दिल दिमाग से निकाल दें। अपने अतीत या भविष्य पर ज़्यादा ध्यान  न दें। अतीत में घटित गलत पलों को मन में घर करके रखने से आप अपने अभी मौजूद पलों में जी नहीं पाएंगे। वैसे ही भविष्य में क्या होगा इस बारे में सोचते रहने से आप अपने जीवन के मौजूद लम्हों को गवा देंगे। यदि आपके मन में कभी अतीत और कभी भविष्य के ख्याल आ जा रहे हैं, तो आपके सामने प्रस्तुत किसी भी वस्तु पर अपना ध्यान केन्द्रित करें: जैसे कोई पेड़, आपकी अपनी साँसें या खिड़की के शीशे पर गिरने वाली बारिश की बूंदें। हमेशा याद रखें, जो कुछ भी अभी हो रहा है वह कुछ समय बाद समाप्त हो जाएगा। आप हमेशा के लिए ट्रैफिक जाम में नहीं फंसे रहेंगे, बिलकुल वैसे जैसे आपके जीवन में हमेशा अच्छे पल नहीं रहते हैं। अपने आप को यह याद दिलाएँ कि यह परिस्थितियां बस कुछ समय के लिए ही है, ऐसा करने से आपको इन्हें जाने देने में आसानी होगी। लोग हमेशा कहते हैं कि हँसना सेहत के लिए अच्छा है, और हैरत की बात यह है कि, ऐसा करने से यह आपके मूड और स्वास्थ्य को सुधारने में मदद करता है। हँसने से आपके शरीर में रक्त प्रवाह ज्यादा होता है और प्रतिरक्षा प्रतिक्रिया भी बढ़ जाती है और यह सोने और आराम करने में भी मदद करता है। और हँसते रहने से एक और फायदा यह है कि, इस वजह से रक्त में शर्करा की मात्रा को भी कम करने में मदद मिलती है।  यदि आप तनाव महसूस कर रहें हैं तो कोई अपनी पसंद की हास्य धारावाहिक लगाकर देखें या यूट्यूब पर कोई हास्य कार्यक्रम देखें। हँसने से आपका तनाव कम हो जाएगा। अपने दोस्तों से मिलें और अपने पुराने मनपसंद, हास्यास्पद पलों को याद करके उस पर हँस कर मजे लें। दूसरों के साथ हँसने से आपको प्रोत्साहन मिलेगा और साथ ही यह आपको सबके प्रति सकारात्मक रवैया अपनाने में भी मदद करेगा। आपकी सेहत का सबसे अधिक प्रभाव आपकी भावनाओं तथा दूसरी बातों के प्रति आपका दृष्टिकोण इस बात पर है। जब आप फ्लू या बहुत ज्यादा जुकाम से पीड़ित है, उस समय जिंदगी से प्यार करना बड़ा ही कठिन लग सकता है। पर अगर आप अपने स्वास्थ्य को बनाए रखते हैं, तो अपने आप जीवन के प्रति आपका दृष्टिकोण बना रहेगा।  कसरत करते समय आपका शरीर कुछ केमिकल बाहर निकालता है जो आपके मूड को प्रोत्साहित करता है, उदासी से लड़ने में मदद करता है और आपको शान्त नींद आने में भी मदद करता है। हर रोज़ थोड़ी सी कसरत करने से भी आपको फायदा होगा। तो बाहर टहलने के लिए  जाएं, दौड़ने जाएं, थोड़ा योगा करें या कोई संगीत लगाकर उस धुन पर नाचें।  ज़्यादा मात्रा में पानी पीयें। आपकी सेहत के लिए पानी पीना ज़रूरी है। कम पानी पीने से आपका शरीर ठीक से काम नहीं कर पाता है और आपको थकावट महसूस होती है। प्रतिदिन 250 मिली लीटर पानी पीने की कोशिश करें, (ऐसे पेय न ले जिसमें चीनी या कैफीन ज़्यादा मात्रा में होती है, क्योंकि यह आपके शरीर में पानी की मात्रा को कम कर देते हैं)। संतुलित आहार लें: जहां तक संभव हो मीठे व प्रोसेस्ड खाद्य पदार्थ खाने से दूर रहें। (कभी-कभी इन पदार्थों का सेवन कर सकते हैं!) फल व सब्जियां, और प्रोटीन या अच्छे कार्बोहाइड्रेट (जैसे ब्राउन राइस, दलिया, और साबुत ओटस)। पूरी नींद लें। पूरी नींद लेने से आपका प्रतिरक्षा प्रणाली बढ़ जाती है और यह  उदासी और बीमारी से जुझने में भी मदद करती है। सबसे अच्छा है यदि आप रोज़ रात को 8-9 घंटे की नींद लेते हैं, अगर आप ऐसा नहीं कर पा रहे है, तो थोड़ी देर दिन में सो जाएं। अपने जीवन से प्रेम करने के लिए आपको नए काम करने के लिए तैयार रहना पड़ेगा और अपने आपको वह काम करने के लिए चुनौती देनी पड़ेगी जो आपको ज्यादा परेशान करते हैं। खुश रहने और अपने जीवन से प्रेम करने के लिए आपको डर में रहने की ज़रूरत नहीं क्योंकि यह डर आपको दुःख के समुद्र में घसीट लेगा।  यदि आप किसी नए काम को करने से घबराते हैं तो किसी छोटी सी चीज़ से शुरुआत करें। अपने घर के अंदर ही खाना पकाने या बुनाई करने जैसे नए काम से आप शुरूआत कर सकते हैं। आप यूट्यूब ट्यूटोरियल से इन विषयों की जानकारी प्राप्त कर सकते हैं, और आप एक उपयोगी हुनर सीखेंगे। जितना ज़्यादा आप अपने सुविधा क्षेत्र से बाहर आकर नई बातें सीखेंगे उतना ज़्यादा आपको ऐसा करने में आसानी होगी। नए काम करने के डर से बाहर आने के लिए आपको अभ्यास करने की जरूरत होगी है। यदि आप कोई कार्य न कर पाए (जैसे किसी दूर जगह पर अकेले जाना या स्काइडाइविंग करना) तो अपने आप को इस बात की सजा न दें। हमेशा ऐसे कुछ कार्य होंगे जो आप करने में सक्षम नहीं है,  परंतु इसमें दुःखी होने वाली कोई बात नहीं है, आप कुछ और करने की कोशिश करें। विशेष रूप से समुह गायन से आपका शरीर केमिकल (एंडोर्फिन और ऑक्सीटोसिन) बाहर निकालता है, जो हमें अच्छा और खुश महसूस करवाते है और तनाव कम करने में भी मदद करते हैं। समुह गायन से आप अपने आप को दूसरे लोगों से तथा समाज के एक हिस्से से खुद को बंधा पाते हैं, जो एक अतिरिक्त समर्थन रीति है, जिससे सुरक्षित महसूस करने में आपको मदद मिलती है और जिससे आपकी उदासी और अकेलापन भी दूर होता है।   देखिए कि आपके शहर या नगर में कोई समुदाय गायन समूह है क्या जिससे आप जुड़ सकते हैं। यदि वहाँ ऐसा कुछ नहीं है तो आप उसकी शुरुआत कर सकते हैं। आप अपने दोस्तों के साथ यह कर सकते हैं और अपनी पसंद के गीत गा सकते हैं। अकेले गीत गाना भी फायदेमंद है क्योंकि ऐसा करने से आपकी साँस नियंत्रित होने में मदद मिलती है, जैसे योग करते समय होती है और यह विश्राम करने का भी अच्छा तरीका है। आप सोच रहें होंगे, "कि आप गाना नहीं गा सकते हैं।" आपको गीत के मज़े लेने के लिए लता मंगेशकर या किशोर कुमार बनने की जरूरत नहीं है। यदि आपको लगता है कि आप मधुर नहीं गाते हैं और इसलिए दूसरों के सामने गाना नहीं चाहते हैं, तो आप अपने बेडरूम का दरवाजा बंद करके चुपके से अकेले अपने लिए कोई गीत गा सकते हैं। इसका मतलब है कि आप अपने समय, शक्ति और/या पैसों को दूसरों की मदद के लिए प्रयोग कर रहे हैं। जब आप परोपकारी बनेंगे तो आप अपने जीने का मकसद खोज पाएंगे। परोपकार करने से आपका तनाव और बेचैनी भी कम होगी और आपको दूसरों के साथ जुड़ने का मौका मिलेगा।  आसपास किसी लंगर में जाकर या किसी आश्रम में जाकर स्वयंसेवा करें। यह तय कर लें कि आप महीने में एक दिन (या सप्ताह में एक दिन) स्वयंसेवा जरूर करेंगे। अपने आसपास अलग अलग तरह के आश्रम मौजूद है (जैसे पीड़ित महिला आश्रम, परिवार आश्रम, पशुआश्रम)। किसी दोस्त या अपने परिवार के सदस्य की मदद करना भी परोपकार कहलाता है। आप किसी को डाक्टर के पास ले जा सकते हैं या किसी को नए घर में शिफ्ट करने के लिए मदद कर सकते हैं। आप अपने परिवार के लिए खाना बना सकते हैं (यदि आप आमतौर पर ऐसा नहीं करते हैं) या फिर कभी कभी आप अपने माता-पिता की गाड़ी धो सकते हैं।
मानसिक रूप से पूर्ण (माइन्डफुलनेस) होने का अभ्यास करें: कृतज्ञता का अभ्यास करें: अपने लिए ऐसे लक्ष्य रखें जिन्हें आप प्राप्त कर सकें: सकारात्मक सोचें: हँसते रहना: अपनी सेहत बनाएँ रखें: अपने सुविधा क्षेत्र से बाहर निकलें: गाना गाएँ: दूसरों की मदद करें:
https://www.wikihow.com/Love-Life https://www.wikihow.com/Love-Life
Using Long-Term Mental Solutions Using Long-Term Physical Solutions